meelepete (skr, pl  māyā; tb 'phrul; hn huan; jp gen), ka näivus, illusioon, budismis ja hinduismis tegelikkust vääriti tajuvate seisundite ja *meeleolude ning nende sisu koondnimetus. Budismi *ülima tõe seisukohalt kuulub virgumata tavateadvuse tajutav nn reaalne maailm üleni meelepette valdkonda. Sellele vastandub *nõndasus kui reaalsuse mõistmise viis *teadvuse kõrgeimas seisundis, kus *meel on virgunud.